รัฐบาลไทย-ข่าวทำเนียบรัฐบาล-จังหวัดนครพนม แถลงจับกุมเครือข่ายยาเสพติดรายใหญ่ 2 ราย พร้อมของกลางยาบ้ากว่า 5 แสนเม็ด พ่อเมืองนครพนมลั่น สั่งทุกฝ่ายมุ่งปราบปราม จับกุม กดดัน ผู้ค้ายาเสพติดในพื้นที่อย่างต่อเนื่อง
วันพุธที่ 14 กุมภาพันธ์ 2567
14/02/2567
จังหวัดนครพนม แถลงจับกุมเครือข่ายยาเสพติดรายใหญ่ 2 ราย พร้อมของกลางยาบ้ากว่า 5 แสนเม็ด พ่อเมืองนครพนมลั่น สั่งทุกฝ่ายมุ่งปราบปราม จับกุม กดดัน ผู้ค้ายาเสพติดในพื้นที่อย่างต่อเนื่อง
จังหวัดนครพนม แถลงจับกุมเครือข่ายยาเสพติดรายใหญ่ 2 ราย พร้อมของกลางยาบ้ากว่า 5 แสนเม็ด ด้านพ่อเมืองนครพนมลั่น สั่งทุกฝ่ายมุ่งปราบปราม จับกุม กดดัน ผู้ค้ายาเสพติดในพื้นที่อย่างต่อเนื่อง
วันนี้ (14 ก.พ. 67) นายวันชัย จันทร์พร ผู้ว่าราชการจังหวัดนครพนม ในฐานะผู้อํานวยการศูนย์อํานวยการป้องกันและปราบปรามยาเสพติดจังหวัดนครพนม เป็นประธานในการเเถลงผลการดําเนินงานปราบปรามยาเสพติดตามแผนงานของกองทัพภาคที่ 2 (นบ.ยส.24 ) ตํารวจภูธรภาค 4 และ ปปส.ภาค 4 ณ ที่ทําการตํารวจภูธรจังหวัดนครพนม ตําบลในเมือง อําเภอเมืองนครพนม จังหวัดนครพนม โดยสามารถจับกุมผู้ต้องหาได้ จํานวน 2 ราย ของกลางยาบ้า 508,000 เม็ด พร้อมทําการยึด-อายัดทรัพย์สินมูลค่ารวมกว่า 6 แสนบาท โดยนําตัวผู้กระทําความผิดเข้าสู่กระบวนการทางกฎหมายเเล้ว
นายวันชัย จันทร์พร ผู้ว่าราชการจังหวัดนครพนม ได้กล่าวแถลงผลการปราบปรามยาเสพติดว่า การปฏิบัติการในครั้งนี้ จังหวัดนครพนมเป็นหนึ่งในพื้นที่ดําเนินการของหน่วยบัญชาการสกัดกั้นและปราบปรามยาเสพติด สารตั้งต้น และเคมีภัณฑ์ ชายแดนภาคตะวันออกเฉียงเหนือ และร่วมแถลงผลการดําเนินงานหน่วยบัญชาการสกัดกั้น ปราบปรามยาเสพติด (นบ.ยส.24) ซึ่งจังหวัดนครพนมได้บูรณาการร่วมกับกองทัพภาคที่ 2 ตํารวจภูธรภาค 4 ปปส.ภาค 4 และหน่วยงานความมั่นคงในพื้นที่ ดําเนินการปราบปรามผู้ค้ายาเสพติด และเครือข่ายยาเสพติดในพื้นที่ โดยทําการปิดล้อมตรวจค้น สกัดกั้น และดําเนินการจับกุมผู้ค้ายาเสพติดตามข้อมูลของแหล่งข่าว ซึ่งจังหวัดนครพนมได้สั่งการเน้นย้ําเจ้าหน้าที่ทุกฝ่ายให้ดําเนินการตามกฎหมายอย่างเคร่งครัดต่อผู้กระทําผิด และหมั่น Re X-Ray เพื่อขยายผลการจับกุมและทลายเครือข่ายยาเสพติด เพื่อขจัดปัญหายาเสพติดให้หมดสิ้นไปจากสังคมไทย
นายวันชัย จันทร์พร ผู้ว่าราชการจังหวัดนครพนม กล่าวต่อว่า การจับกุมผู้ต้องหา 2 รายในครั้งนี้ เจ้าหน้าที่กองกํากับการสืบสวน ตํารวจภูธรจังหวัดนครพนม ร่วมกับเจ้าหน้าที่ตํารวจสถานีตํารวจพระซอง และตํารวจน้ํานครพนม ได้ทําการขยายผลจากการจับกุม เมื่อช่วงเดือนเมษายน 2566 ในพื้นที่ สภ.พระซอง ซึ่งเป็นเครือข่ายยาเสพติดของท้าวอ้วน แสงมะนี และพวก 4 คน พร้อมของกลางยาบ้า 1,106,000 เม็ด ที่บ้านยางนกเหาะ ต.เวินพระบาท อ.ท่าอุเทน จ.นครพนม โดยเจ้าหน้าที่ตํารวจได้ทําการสืบข้อมูลจนทราบว่าเป็นเครือข่ายยาเสพติดที่มีการลําเลียงยาเสพติดเข้าสู่พื้นที่ตอนในของประเทศ จึงได้ทําการเฝ้าติดตามพฤติกรรมมาโดยตลอด
"โดยเมื่อวันที่ 11 ก.พ. 67 เวลาประมาณ 12.00 น. เจ้าหน้าที่ตํารวจกองกํากับการสืบสวนตํารวจภูธรจังหวัดนครพนม นําโดย ว่าที่ พ.ต.ต.สนิท ชมภูราช สารวัตรสืบสวน กองกํากับการสืบสวนตํารวจภูธรจังหวัดนครพนม พร้อมด้วย ร.ต.อ.บพิตร ชุ่มอภัย รองสารวัตร กองกํากับการสืบสวน ตํารวจภูธรจังหวัดนครพนม ได้รับแจ้งจากแหล่งข่าวว่า ผู้ต้องหาทั้ง 2 คน กําลังขับรถยนต์ไปรับยาบ้าจากพื้นที่ ต.พนอม อ.ท่าอุเทน จ.นครพนม และจะลําเลียงยาบ้าเข้าสู่พื้นที่ตอนในของประเทศ ซึ่งจากการเฝ้าติดตามของเจ้าหน้าที่ตํารวจทราบว่า ผู้ต้องหาจะใช้เส้นทาง หมายเลข 2033 หนองญาติ - นาแก ในการลําเลียงยาเสพติด จึงได้รายงานให้ผู้บังคับบัญชาทราบ จากนั้น พ.ต.อ.ธนารัตน์ มีทองหลาง ผู้กํากับการสืบสวนตํารวจภูธรจังหวัดนครพนม จึงได้สั่งการให้เจ้าหน้าที่ตํารวจชุดจับกุม ทําการติดตามรถยนต์คันดังกล่าว และได้ร่วมกันตั้งจุดสกัดพร้อมด้วยเจ้าหน้าที่ตํารวจ สภ.พระชอง บริเวณจุดสกัดสามแยกบ้านนาเหนือ ต.พระซอง อ.นาแก จ.นครพนม จนกระทั่งเวลาประมาณ 14.00 น. ผู้ต้องหาได้ขับรถยนต์มาถึงจุดสกัดเจ้าหน้าที่ตํารวจ จึงได้ส่งสัญญาณให้หยุดรถ ภายในรถยนต์พบผู้ชาย 2 คน คือ นายวรภัทร หรือนายสัน และนายปรีชา หรือนายเป็ด เจ้าหน้าที่ตํารวจจึงขอตรวจสอบภายในรถยนต์ พบยาบ้า จํานวน 212 มัด ประมาณ 424,000 เม็ด เจ้าหน้าที่ตํารวจจึงได้จับกุมและควบคุมตัวผู้ต้องหา และเข้าตรวจค้นบ้านพักในพื้นที่ ต.คําเตย อ.เมืองนครพนม จ.นครพนม ทําให้พบยาบ้าเพิ่มเติม จํานวน 42 มัด (ประมาณ 84,000 เม็ด) เจ้าหน้าที่ตํารวจจึงได้นําผู้ต้องหาทั้งสองราย พร้อมของกลางยาบ้า 508,000 เม็ด รถกระบะ 4 ประตู สีขาว 1 คัน โทรศัพท์มือถือ 3 เครื่อง เเละสมุดบัญชี 1 เล่ม ส่งพนักงานสอบสวน สภ.พระซอง อ.นาแก จ.นครพนม เพื่อดําเนินคดีตามกฎหมายต่อไป" นายวันชัยฯ กล่าว
นายวันชัย จันทร์พร ผู้ว่าราชการจังหวัดนครพนม กล่าวทิ้งท้ายว่า จังหวัดนครพนมได้ให้ความสําคัญในการป้องกัน ปราบปราม และเเก้ไขปัญหายาเสพติดซึ่งเป็นนโยบายสําคัญของรัฐบาล และรัฐมนตรีว่าการกระทรวงมหาดไทย โดยให้ความสําคัญในทุกกระบวนการตั้งเเต่ต้นน้ํา กลางน้ํา เเละปลายน้ํา มุ่งดําเนินการปราบปราม จับกุม กดดัน ผู้ค้ายาเสพติดในพื้นที่อย่างต่อเนื่อง เพื่อสร้างความมั่นใจให้กับประชาชนในพื้นที่ โดยบูรณาการกําลังทุกภาคส่วน ทั้งกํานัน ผู้ใหญ่บ้าน ชุด ชรบ. ในพื้นที่รวบรวมข้อมูลการข่าว ประสานกําลังฝ่ายความปกครอง เจ้าหน้าที่ อส. เจ้าหน้าที่ทหาร กองทัพภาคที่ 2 (นบ.ยส. 24) ตํารวจภูธร ภาค 4 ปปส. ภาค 4 และหน่วยงานความมั่นคงในพื้นที่ เข้าดําเนินการปราบปราม จับกุม ผู้ค้ายาเสพติด จึงขอให้พี่น้องประชาชนมั่นใจการปฏิบัติงานของเจ้าหน้าที่ฝ่ายความมั่นคงที่จะนําความปลอดภัยในชีวิตและทรัพย์สินมาให้พี่น้องประชาชน ทั้งนี้ ขอความร่วมมือทุกภาคส่วนร่วมเป็นส่วนหนึ่งในการปฏิบัติการทําสงครามกับยาเสพติดด้วยการช่วยเเจ้งเบาะเเสผู้ค้า หรือเครือข่ายการกระทําผิด ที่ช่องทางต่าง ๆ ของหน่วยงานภาครัฐ หรือศูนย์ดํารงธรรมจังหวัด/อําเภอ หรือที่สายด่วน 1567 เพื่อเจ้าหน้าที่จะได้ดําเนินการจับกุมผู้กระทําผิดมาดําเนินคดีตามกฎหมายต่อไป
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood